# 22.04.21

**Косму тӧлысь 28 лунӧ миян странаын кутасны пасйыны регыдъя медицина отсӧг сетан службаса врачьяслы, фельдшеръяслы, диспетчеръяслы да машинаса водительяслы сиӧм гаж**

2020 воыс лои ставнымлы аслыспӧлӧсӧн. Пандемия пыртіс вежсьӧмъяс быд мортлӧн олӧмӧ. Регыдъя отсӧг сетан службаса уджалысьяс да специалистъяс медводдзаяс лыдын заводитісны тышкасьны коронавирус инфекциякӧд. И ӧнія кадӧ найӧ отсалӧны быд мортлы, а налӧн уджалан графикыс быд лун «содтӧд дасьлун» режимын.

Регыдъя медицина отсӧг сетысьяслы сиӧм лунӧ ми аттьӧалам йӧзлысь дзоньвидзалун видзан юкӧнлӧн медся кывкутана нырвизьын уджалысьясӧс повтӧмлунысь, смеллунысь, терпенньӧысь да бурлунысь.

«#МыВместе» акциялысь вося традицияяссӧ видзӧм могысь косму тӧлысь 28 лунӧ Коми Республикаын кӧсйӧны нуӧдны Регыдъя медицина отсӧг сетысьлӧн лунлы сиӧм мероприятиеяс.

Косму тӧлысь 23 лунӧ Ухтаса медицина колледжысь студентъяс нуӧдасны «Есть такая профессия – людей спасать» акция – Ухта карса тыр арлыдтӧмъясӧс социальнӧя реабилитируйтан шӧринса быдтасъяслы интерактивнӧй занятие. Велӧдчысьяслы висьталасны волонтёръяс-медикъяс, добровольчество да медицина уджсикасъяс йылысь.

Косму тӧлысь 28 лунӧ студентъяс онлайн нуӧдасны «Спасибо медикам» флешмоб. Котыртысьяс вӧзйӧны республикаса олысьяслы ӧтуввез-платформаясын да социальнӧй везъясын асланыс лист бокъяс вылын йӧзӧдны регыдъя отсӧг сетысьяслы аттьӧалана постъяс #СпасибоФельдшер #СпасибоСП хэштегъясӧн.

Косму тӧлысь 27 лунӧ Печораса промышленно-экономическӧй техникумысь студентъяс нуӧдасны татшӧм жӧ нима акция. Мероприятие дырйи студентъяс-волонтёръяс регыдъя отсӧг сетан подстанция йӧрын сувтасны сэтшӧм ногӧн, медым артмис сьӧлӧм. Киясаныс лоӧны гӧрд шаръяс, сэсся найӧс лэдзасны енэжӧ. Косму тӧлысь 22 лунӧ татшӧм жӧ акция прӧйдитас Сыктывкарын: И.П. Морозов нима Сыктывкарса медицина колледжысь студентъяс сувтасны сідзикӧн, медым артмис «103» телефон номер. Косму тӧлысь 25 лунӧ медколледжса велӧдчысьяс сідзжӧ кутасны участвуйтны «Движение – жизнь» флешмобын (нуӧдасны котӧртӧм, мый сиӧма Регыдъя медицина отсӧг сетысьлӧн лунлы).

Косму тӧлысь 28 лунӧ Печораса техникумын велӧдчысьяс котыртасны «Уступи дорогу «СКОРОЙ» акция: студентъяс разӧдасны автолюбительяслы машинаяс вылӧ наклейкаяс, медым уськӧдны йӧзыслы тӧд вылӧ, мый колӧ сетны туйсӧ регыдъя отсӧг сетысьяслы. Сідзжӧ прӧйдитас «Цена минуты!» акция: йӧзлы юӧртасны, кыдзи корны регыдъя отсӧг. Юӧртан памяткаяссӧ паськӧдасны социальнӧй везъясын.

Сэк жӧ, косму тӧлысь 28 лунӧ, Воркутаса медицина колледжын велӧдчысьяс нуӧдасны «Спасибо, фельдшер!» акция. Волонтёръяс-медикъяс козьналасны фельдшеръяслы ас вӧчӧм юмовторъяс (торт, пирожнӧй, пирӧгъяс, кексъяс). Быд десерт вылын лоӧ «Спасибо» гижӧд. Гажӧдчан лунӧ волонтёръяс аттьӧаласны Воркутаса регыдъя медицина отсӧг сетан больничаса, регыдъя медицина отсӧг сетан шӧр подстанцияса уджалысьясӧс да козьналасны налы юмовторъяс.

2021 вося косму тӧлысь 28 лунсянь ода-кора тӧлысь 20 лунӧдз П. Сорокин нима Сыктывкарса канму университетса волонтёръяс-медикъяс нуӧдасны «Есть такая профессия – людей спасать» школьникъяслы акция. Студентъяс нуӧдасны школаясын урокъяс, кӧні висьталасны регыдъя отсӧг сетан службаын уджалысьяслысь коланлунсӧ да нуӧдасны медводдза медицина отсӧг сетӧм серти мастер-классъяс. Волонтёръяскӧд ӧтув выступитасны регыдъя отсӧг сетысь фельдшеръяс.

Регыдъя медицина отсӧг сетысьлӧн лунлы сиӧм мероприятие кежлӧ дасьтысьӧны и Неминучаӧ веськалӧмалы медицина отсӧг сетан Коми Республикаса мутас шӧринын. Косму тӧлысь 28 лунӧ Шӧринын лоӧ «Регыдъя да нюжӧдны позьтӧм отсӧг сетӧм» уджсикасын кужанлунъяслӧн восьса конкурс. Сэні ассьыс тӧдӧмлунсӧ да кужӧмсӧ петкӧдласны шӧр тшупӧда медицина тӧдӧмлуна том специалистъяс.

# 22.04.21

28 апреля по всей стране будет отмечаться профессиональный праздник врачей, фельдшеров, диспетчеров и водителей машин службы скорой медицинской помощи

2020 год стал для всех нас особенным. Пандемия внесла свои коррективы в жизнь каждого. Сотрудники и специалисты службы «скорой» стали одними из первых, кто начал противостояние новой коронавирусной инфекции. И сегодня они всегда готовы прийти на помощь, а их графики остаются «боевыми».

Профессиональный праздник работников скорой медицинской помощи – день, когда следует отдать должное труду представителей одного из самых ответственных направлений здравоохранения, поблагодарить работников медицины за их мужество и отвагу, терпение и выдержку, доброту и милосердие.

В целях сохранения традиций года акции «#МыВместе» в Республике Коми к 28 апреля запланировано проведение мероприятий, посвящённых Дню работника скорой медицинской помощи.

23 апреля студенты Ухтинского медицинского колледжа организуют акцию «Есть такая профессия – людей спасать» - интерактивное занятие для воспитанников Социально-реабилитационного центра для несовершеннолетних города Ухты. Учащимся расскажут о волонтерах-медиках, добровольчестве и медицинских профессиях.

28 апреля студентами будет проведен флешмоб «Спасибо медикам» в режиме «онлайн». На различных интернет-платформах и на своих страницах в социальных сетях организаторы предлагают жителям республики опубликовать посты со словами благодарности работникам скорой помощи с хэштегами #СпасибоФельдшер #СпасибоСП.

27 апреля студенты Печорского промышленно-экономического техникума проведут акцию с аналогичным названием. В рамках мероприятия студенты-волонтеры на территории подстанций скорой помощи выстроятся в виде сердца. Они будут держать в руках красные шары, затем выпустят их в небо. 22 апреля похожая акция пройдет и в Сыктывкаре: студенты Сыктывкарского медицинского колледжа им. И.П. Морозова выстроятся в виде номера телефона «103» с шарами в руках. 25 апреля учащиеся медколледжа также примут участие во флешмобе «Движение – жизнь» (проведение забега в честь Дня работника скорой помощи).

28 апреля учащиеся Печорского техникума организуют акцию «Уступи дорогу «СКОРОЙ»: студенты раздадут наклейки на машины автолюбителям, чтобы напомнить гражданам о необходимости уступать дорогу скорой помощи. Также пройдет акция «Цена минуты»!», направленная на информирование граждан о правилах вызова скорой помощи. Инфо-памятки будут распространены в социальных сетях.

В этот же день, 28 апреля, обучающиеся Воркутинского медицинского колледжа проведут акцию «Спасибо, фельдшер!». Волонтеры-медики поздравят фельдшеров сладкой продукцией (торт, пирожные, пироги, кексы) собственного приготовления. На каждом десерте будет надпись «Спасибо». В праздничный день волонтеры со словами благодарности вручат сладкие презенты сотрудникам Воркутинской больницы скорой медицинской помощи и центральной подстанции скорой медицинской помощи.

С 28 апреля по 20 мая 2021 года волонтеры-медики Сыктывкарского государственного университета им. П. Сорокина проведут акцию для школьников под названием «Есть такая профессия – людей спасать». Студенты проведут уроки в школах, на которых расскажут о значимости сотрудников скорой помощи и покажут мастер-классы об оказании первой медицинской помощи. Вместе с волонтерами выступят фельдшеры скорой помощи.

К мероприятию в честь Дня работника скорой медицинской помощи готовятся и в Территориальном центре медицины катастроф Республики Коми. 28 апреля на базе Центра состоится открытый конкурс профессионального мастерства «Скорая и неотложная помощь». Проявить свои знания и навыки смогут молодые специалисты со средним медицинским образованием.

**3204**

**Королева**